KOMISIJOS REGLAMENTAS (EB) Nr. 661/2006
2006 m. balandžio 28 d.
nukrypstantis nuo Reglamento (EB) Nr. 312/2001, nustatančio išsamias taisykles dėl alyvų aliejaus, kurio kilmės šalis Tunisas, dėl mėnesinių kvotų apribojimo 2006 m. gegužės 1 d. - spalio 31 d.
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2000 m. gruodžio 22 d. Tarybos sprendimą 2000/822/EB dėl Europos bendrijos ir Tuniso Respublikos susitarimo pasikeičiant raštais dėl savitarpio liberalizavimo priemonių bei EB ir Tuniso asociacijos susitarimo Žemės ūkio protokolų dalinio pakeitimo (1),
atsižvelgdama į 2004 m. balandžio 29 d. Tarybos reglamentą (EB) Nr. 865/2004 dėl bendro alyvuogių aliejaus ir valgomųjų alyvuogių rinkos organizavimo ir iš dalies keičiantį Reglamentą (EEB) Nr. 827/68 (2),
kadangi:
(1)
Komisijos reglamento (EB) Nr. 312/2001 (3) 1 straipsnio 2 dalyje, atsižvelgiant į to paties straipsnio 1 dalyje numatytą kvotą, nustatytas licencijų išdavimo alyvuogių aliejaus importui mėnesinės kvotos apribojimas.
(2)
2005-2006 prekybos metais Bendrijoje buvo pagaminta nedaug alyvuogių aliejaus, todėl iškilo tiekimo sunkumų. Siekiant palengvinti tiekimą Bendrijos alyvuogių aliejaus rinkoje, nuo 2006 m. gegužės 1 d., nukrypstant nuo Reglamento (EB) Nr. 312/2001, turėtų būti leidžiama leisti išduoti licencijas netaikant mėnesinių kvotų apribojimo.
(3)
Šiame reglamente numatytos priemonės atitinka Alyvuogių aliejaus ir valgomųjų alyvuogių vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Nukrypstant nuo Reglamento (EB) Nr. 312/2001 1 straipsnio 2 dalies ketvirtos įtraukos, 2006 m. gegužės 1 d. - spalio 31 d. laikotarpiui leidžiama išduoti licencijas netaikant mėnesinių kvotų apribojimo.
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Šis reglamentas yra taikomas nuo 2006 m. gegužės 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2006 m. balandžio 28 d.